Period: Old Babylonian
Genre: Literary
Transliteration:
<SURFACE>
ur-saŋ šul mah kur idim-ma zag-bi-še₃ til-la
{d}mar-tu šul mah kur idim-ma zag-bi-še₃ til-la
usu piriŋ huš hur-saŋ ki sikil-la barag kug-ge si-a
{d}mar-tu usu piriŋ huš hur-saŋ ki sikil-la barag kug-ge si-a
ni₂ gal gur₃-ru an kug-ge tud-da me šar₂-ra dalla e₃
ama ugu-ni {d}nin-hur-saŋ-ŋa₂-ke₄
alan-na-ni me-dim₂-ša im-mi-in-dirig na-me saŋ nu-mu-e-šum₂
{d}a-nun-na diŋir gal-gal-e-ne
nam-ur-saŋ-ŋa₂ a₂ mu-ni-in-mah-e-eš gu₃ zid...
nam-nir-ŋal₂ me₃-a gaba-ni-še₃ du da-da-ra-še₃...
{ŋiš}tukul {ŋiš}mitum pan gal ti mar-uru₅ šu mah-a-ni...
nam-diŋir-ra šu gal mi-ni-in-du₇-uš zag ša₄...
gaba mu-un-zig₃ šag₄-tum₂-šag₄-tum₂-ma...
mah gal-la-am₃ a₂ piriŋ ŋal₂-la...
piriŋ ban₃-da-gin₇ ni₂...
am a₂ gur-ra-gin₇...
tum₉ 7(diš)-na zag mu-ni-in-keše₂ izi...
me₃ šen-šen aga₃-kar₂ sig₁₀-sig₁₀-ga nim-gin₇...
ni₂ mah-a-ni hul-ŋal₂ dab₅-dab₅-be₂ u₁₈-lu...
iri nam ku₅-ra₂-a-ni a₂-bi ki-bi...
lugal-ra kur nu-še-ga-ni...
sipad zid šag₄ kug-ge...
{d}mar-tu dumu an-na šu mu-na-a-de₆
mu-bi mu mah-am₃ ka-ge dib-ba lu₂...
diŋir šu sikil šu-luh me zalag-zalag-ga me-ni
niŋ₂-erim₂ niŋ₂-a₂-zig₃ im-mi-in-gul niŋ₂-gen₆-na bi₂-in-gub
diŋir huš-a di si sa₂ kud-kud eš-bar-re gal-zu
...kuš₂-u₃ a-a inim-ma i₃-sig₁₀-ga-ni
a-a ugu-ni en diŋir-re-e-ne nun nam tar-re-de₃
an su₃-ud ki daŋal-ba im-mi-in-si gaba gi₄ nu-um-mi-in-tuku
hur-saŋ sikil kur {na₄}za-gin₃-na saŋ-e-eš...
kur mar-tu kur {na₄}za-gin₃-na saŋ-e-eš mu-ni-in-rig₇
saŋ piriŋ ur-saŋ-ŋa₂-am₃ me₃-a a₂-tah...
lu₂ si sa₂ di niŋ₂...e-ne-ra inim...
ŋidru...su₃-ra₂-še₃...
niŋ₂ sag₉...ta <unk> a-ni
amar...gal-la-ni mi-ni-ib-ŋar-ŋar
...šar₂ nun tur₃ amaš-a...
ku₆ mušen...la gurun gibil mu₂-am₃
e₂ lugal kug...muš₃ la-ba-ni-ib-tum₂-mu
...dirig-ga-am₃ nam gal...
...ba en-nu-uŋ₃-ta mu-un-ak
...dug₃-bi...
a-šag₄-ga...še-bi...
he₂-ŋal₂-la...šu...
šu <unk>...hul mu-ni-in-ŋal₂
...inim niŋ₂-gen₆-na na-nam
...giri₁₇-zal na-nam
lugal-ra...nu-kur₂-ru ud...su₃-ud-da-ni
ešgiri₂...tukul šar₂ lah₅-lah₅ zag-ga-na la₂-a-ni
e₂-gal lugal...numun-na-ni mu-ni-in-dib-dib-be₂
ki-in-du si sa₂ ŋiri₃ mu-na-ab-ŋal₂ zag kiŋ₂ nu-mu-ni-in-tuku
...<unk> igi du₈ diŋir-ra-na-ka
...in-ga-mu-na-ab-be₂-ne
...šag₄ sag₉-ga ba-pad₃-de₃ <unk> <unk>
{d}lamma niŋ₂-gen₆-na ud šu₂-še₃ zid-da-na mu-gub ŋa₂-la nu-mu-ta-dag-ge
mi₂ zid dug₄-ga diŋir lu₂ hur-saŋ a-re-eš dib-ba-am₃
nar-re šir₃ kug-ga im-mi-in-dug₄ mu-ni pa bi₂-in-e₃
{d}mar-tu dumu an-na za₃-mi₂-zu dug₃-ga-am₃
šir₃-gid₂-da {d}mar-tu-kam

Cuneiform:
<SURFACE>
𒌨𒊕𒂄𒈤𒆳𒅂𒈠𒍠𒁉𒂠𒌀𒆷
𒀭𒈥𒌅𒂄𒈤𒆳𒅂𒈠𒍠𒁉𒂠𒌀𒆷
𒀉𒆗𒊊𒍽𒄯𒊕𒆠𒂖𒆷𒁈𒆬𒄀𒋛𒀀
𒀭𒈥𒌅𒀉𒆗𒊊𒍽𒄯𒊕𒆠𒂖𒆷𒁈𒆬𒄀𒋛𒀀
𒉎𒃲𒅍𒊒𒀭𒆬𒄀𒌅𒁕𒈨𒊹𒊏𒈦𒄘𒃼𒌓𒁺
𒂼𒌋𒅗𒉌𒀭𒎏𒄯𒊕𒂷𒆤
𒀩𒈾𒉌𒈨𒁶𒊭𒅎𒈪𒅔𒋛𒀀𒈾𒈨𒊕𒉡𒈬𒂊𒋧
𒀭𒀀𒉣𒈾𒀭𒃲𒃲𒂊𒉈
𒉆𒌨𒊕𒂷𒀉𒈬𒉌𒅔𒈤𒂊𒌍𒅗𒍣...
𒉆𒉪𒅅𒀞𒀀𒃮𒉌𒂠𒁺𒁕𒁕𒊏𒂠...
𒄑𒆪𒄑𒆪𒀭𒉼𒃲𒋾𒈥𒋽𒋗𒈤𒀀𒉌...
𒉆𒀭𒊏𒋗𒃲𒈪𒉌𒅔𒌌𒍑𒍠𒁺...
𒃮𒈬𒌧𒍣𒊮𒁺𒊮𒁺𒈠...
𒈤𒃲𒆷𒀀𒀭𒀉𒊊𒅅𒆷...
𒊊𒌉𒁕𒁶𒉎...
𒄠𒀉𒄥𒊏𒁶...
𒅎𒐌𒈾𒍠𒈬𒉌𒅔𒆟𒉈...
𒀞𒊿𒊿𒂆𒃸𒋧𒋧𒂵𒉏𒁶...
𒉎𒈤𒀀𒉌𒅆𒌨𒅅𒆪𒆪𒁉𒍇𒇻...
𒌷𒉆𒋻𒁺𒀀𒉌𒀉𒁉𒆠𒁉...
𒈗𒊏𒆳𒉡𒊺𒂵𒉌...
𒉺𒇻𒍣𒊮𒆬𒄀...
𒀭𒈥𒌅𒌉𒀭𒈾𒋗𒈬𒈾𒀀𒁺
𒈬𒁉𒈬𒈤𒀀𒀭𒅗𒄀𒁳𒁀𒇽...
𒀭𒋗𒂖𒋗𒈛𒈨𒌓𒌓𒂵𒈨𒉌
𒃻𒉈𒊒𒃻𒀉𒍣𒅎𒈪𒅔𒄢𒃻𒄀𒈾𒉈𒅔𒁺
𒀭𒍽𒀀𒁲𒋛𒁲𒋻𒋻𒌍𒁇𒊑𒃲𒍪
...𒊨𒅇𒀀𒀀𒅗𒈠𒉌𒋧𒂵𒉌
𒀀𒀀𒌋𒅗𒉌𒂗𒀭𒊑𒂊𒉈𒉣𒉆𒋻𒊑𒉈
𒀭𒋤𒌓𒆠𒂼𒁀𒅎𒈪𒅔𒋛𒃮𒄄𒉡𒌝𒈪𒅔𒌇
𒄯𒊕𒂖𒆳𒎎𒍝𒆳𒈾𒊕𒂊𒌍...
𒆳𒈥𒌅𒆳𒎎𒍝𒆳𒈾𒊕𒂊𒌍𒈬𒉌𒅔𒉺𒄸𒁺
𒊕𒊊𒌨𒊕𒂷𒀀𒀭𒀞𒀀𒀉𒈭...
𒇽𒋛𒁲𒁲𒃻...𒂊𒉈𒊏𒅗...
𒉺...𒋤𒁺𒂠...
𒃻𒊷...𒋫<unk>𒀀𒉌
𒀫...𒃲𒆷𒉌𒈪𒉌𒅁𒃻𒃻
...𒊹𒉣𒉣𒇬𒁦𒀀...
𒄩𒄷...𒆷𒄧𒉋𒊬𒀀𒀭
𒂍𒈗𒆬...𒈹𒆷𒁀𒉌𒅁𒁺𒈬
...𒋛𒀀𒂵𒀀𒀭𒉆𒃲...
...𒁀𒂗𒉡𒌧𒋫𒈬𒌧𒀝
...𒄭𒁉...
𒀀𒊮𒂵...𒊺𒁉...
𒃶𒅅𒆷...𒋗...
𒋗<unk>...𒅆𒌨𒈬𒉌𒅔𒅅
...𒅗𒃻𒄀𒈾𒈾𒉆
...𒅗𒉌𒈾𒉆
𒈗𒊏...𒉡𒉽𒊒𒌓...𒋤𒌓𒁕𒉌
𒂙...𒆪𒊹𒁺𒁺𒁺𒁺𒍠𒂵𒈾𒇲𒀀𒉌
𒂍𒃲𒈗...𒆰𒈾𒉌𒈬𒉌𒅔𒁳𒁳𒁉
𒆠𒅔𒁺𒋛𒁲𒄊𒈬𒈾𒀊𒅅𒍠𒆥𒉡𒈬𒉌𒅔𒌇
...<unk>𒅆𒂃𒀭𒊏𒈾𒅗
...𒅔𒂵𒈬𒈾𒀊𒁉𒉈
...𒊮𒊷𒂵𒁀𒅆𒊒𒉈<unk><unk>
𒀭𒆗𒃻𒄀𒈾𒌓𒋙𒂠𒍣𒁕𒈾𒈬𒁺𒂷𒆷𒉡𒈬𒋫𒁖𒄀
𒊩𒍣𒅗𒂵𒀭𒇽𒄯𒊕𒀀𒊑𒌍𒁳𒁀𒀀𒀭
𒈜𒊑𒂡𒆬𒂵𒅎𒈪𒅔𒅗𒈬𒉌𒉺𒉈𒅔𒌓𒁺
𒀭𒈥𒌅𒌉𒀭𒈾𒍠𒊩𒍪𒄭𒂵𒀀𒀭
𒂡𒁍𒁕𒀭𒈥𒌅𒄰